CSDDD er en forkortelse for Corporate Sustainability Due Diligence Directive, og har som formål å pålegge selskaper å identifisere og redusere miljømessige og sosiale konsekvenser i leverandørkjedene sine. Bakgrunnen for forslaget er et ønske om at organisasjoner skal ta større ansvar for hvordan virksomheten deres påvirker samfunnet og miljøet. EU-forslaget tar sikte på å utfylle CSRD. CSDDD pålegger selskaper å etablere en aktsomhetsvurdering som innebærer at selskapene skal:
Identifisere, vurdere og prioritere negativ påvirkning.
Adressere og redusere negativ påvirkning.
Samarbeide med interessenter for å redusere konsekvensene av negativ påvirkning.
Etablere en klagemekanisme og overvåke effektiviteten av den minst hver 12. måned; og når det har oppstått vesentlige endringer eller nye risikoer.
Selskapene må også offentliggjøre en årlig rapport om aktsomhetsvurderingene sine, med mindre dette er inkludert i CSRD-rapporteringen.